ליגת העל בכדורגל נשים

ליגת העל בכדורגל נשים היא ליגת כדורגל נשים הבכירה ביותר בכדורגל הנשים בישראל. הליגה נמצאת תחת אחריות ההתאחדות לכדורגל בישראל.

הליגה נוסדה בשנת 1998, והיא נקראת "ליגת על נשים" החל מעונת 2016/2017. עד אז נקראה "ליגת נשים ראשונה" ולעיתים רק "ליגת נשים" (בעונות בהן לא התקיימה ליגה שנייה). 

נכון לעונת 2025/2026, מדורגת ליגת העל הישראלית לנשים במקום ה-43 בדירוג הליגות של אופ"א בשקלול של חמש העונות האחרונות.

היסטוריה
הליגה שהוקמה ב-1998 הורכבה מ-12 קבוצות. מספר הקבוצות השתנה משנה לשנה עקב התפרקות והקמת קבוצות ושינוי מבנה הליגות מטעמים לוגיסטיים. מאז הקמת הליגה השנייה בשנת 2010 עומד מספר הקבוצות בליגה על 8-10.

הקבוצה שזוכה באליפות משחקת במוקדמות ליגת האלופות. 3 הקבוצות בעלות מספר התארים (אליפות וגביע המדינה) הרב ביותר הן מכבי חולון, אס"א תל אביב ומ.ס. קריית גת. בעבר בטרם התפרקותן בלטו גם הפועל תל אביב ו-מכבי חיפה, שזכתה באליפות הראשונה בליגה החדשה בעונת 1998/1999.

תחרות
מבנה הליגה
על פי תקנון האליפות שנקבע על ידי הנהלת ההתאחדות לכדורגל ב-28 במאי 2023 בליגת העל ישחקו 8 קבוצות. במהלך העונה יתקיימו שלושה סיבובים כשבכל סיבוב כל קבוצה תשחק נגד כל אחת מהקבוצות האחרות בליגה, פעם אחת באצטדיונה הביתי, ופעם אחת באצטדיון היריבה, לסירוגין. בסך הכל יתקיימו 21 מחזורים ו-21 משחקים לקבוצה. לאחר שלושת הסיבובים הראשונים מתקיים פלייאוף אשר במסגרתו מחולקות הקבוצות לשני בתים. 4 הקבוצות אשר סיימו במקומות הראשונים ייקחו חלק בפלייאוף העליון, ו-4 הקבוצות אשר סיימו במקומות האחרונים ייקחו חלק בפלייאוף התחתון. קבוצה לא יכולה לרדת או לעלות מפלייאוף אחד לשני. במסגרת הפלייאוף כל קבוצה משחקת מול שאר הקבוצות פעמיים, בבית ובחוץ, סך הכל 6 משחקים לכל קבוצה.

מיקומים
הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות.

מיקום הקבוצות נקבע לפי הקריטריונים הבאים (במקרה של שוויון בין שתי קבוצות או יותר עוברים לקריטריון הבא):
1) מספר הנקודות הכולל שכל קבוצה השיגה.
2) מספר הניצחונות שכל קבוצה השיגה.
3) טבלת המשחקים הפנימית בין הקבוצות שבשוויון.
4) הפרש השערים במשחקים שהתקיימו בין הקבוצות שבשוויון.
5) מספר שערי הזכות שהובקעו במשחקים בין הקבוצות המצויות בשוויון.
6) משחק מכריע במגרש נייטרלי.

בתום העונה הקבוצה אשר ממוקמת במקום הראשון בפלייאוף העליון מוכתרת כאלופת המדינה בכדורגל נשים. שתי הקבוצות האחרונות בפלייאוף התחתון יורדות לליגה הלאומית.

הקבוצות זוכות במענקי מיקום לפי מיקומן בסוף העונה. סכום המענקים משתנה בין עונה לעונה בהתאם לתקצוב ההתאחדות לכדורגל בישראל.

שחקניות זרות
קבוצה בליגת העל לנשים רשאית לרשום בשורותיה עד חמש "שחקניות זרות".

העפלה לתחרויות האירופיות
הליגה הישראלית מסונפת להתאחדות הכדורגל האירופית (אופ"א).
האלופה זוכה בכרטיס לסיבוב המוקדמות הראשון של ליגת האלופות בכדורגל נשים.

שידור המשחקים וזכויות שידור
מאז הקמת הליגה לא שודרו המשחקים בטלוויזיה ולא נמכרו זכויות השידור למשחקים אלו. לקראת עונת 2021/2022 פורסם כי ההתאחדות חתמה על הסכם לשידור משחקי ליגת העל לנשים ומשחקי גביע המדינה לנשים ביחד עם שידור משחקי הנוער וליגה א' לגברים. ההסכם נחתם לשלוש עונות תמורת 900,000 ש"ח ובמסגרתו סוכם כי בכל מחזור ישודר המשחק המרכזי מליגת העל. ב-7 באוקטובר 2021 שודר המשחק הראשון בערוץ הספורט. היה זה המשחק שבין קריית גת לאס"א תל אביב שהסתיים בניצחונה של קריית גת 2-3.

קבוצות הליגה לעונת 2025/2026
להלן הקבוצות המתמודדות בעונת 2025/2026 בליגת העל בכדורגל נשים:
קבוצהישובמגרש הערותמ.ס. קריית גתקריית גתמגרש כרמי גת, קריית גתהפועל קטמון ירושליםירושליםעמק הארזים, ירושליםמכבי כישרונות חדרהחדרהמתחם אימונים חדש, חדרהמ.כ. רמת השרוןרמת השרוןאצטדיון גרונדמן, רמת השרוןמכבי חולוןחולוןאצטדיון טוטו, בת יםמכבי אס"א תל אביבתל אביב-יפוספורטק דרום 1, תל אביבהפועל רעננהרעננהאצטדיון קרני, רעננהפנתרות אשדודאשדודאצטדיון הי"א, אשדוד

אלופות המדינה והסגניות לפי שנים
עונהאלופת המדינהסגניתליגת נשים1998/1999מכבי חיפההפועל תל אביב1999/2000אס"א תל אביבהפועל תל אביב2000/2001הפועל תל אביבמכבי תל אביב2001/2002מכבי חיפהאס"א תל אביב2002/2003מכבי חולוןמכבי חיפה2003/2004הליגה הופסקה באמצע ולא הסתיימה2004/2005מכבי חולוןאס"א תל אביב2005/2006מכבי חולוןאס"א תל אביב2006/2007מכבי חולוןאס"א תל אביב2007/2008מכבי חולוןאס"א תל אביב2008/2009מכבי חולוןאס"א תל אביב2009/2010אס"א תל אביבמכבי כישרונות חדרהליגת נשים ראשונה2010/2011אס"א תל אביבמכבי חולון2011/2012אס"א תל אביבמכבי חולון2012/2013אס"א תל אביבמכבי חולון2013/2014אס"א תל אביבמכבי כישרונות חדרה2014/2015אס"א תל אביבמ.ס. קריית גת2015/2016מ.כ. רמת השרוןמ.ס. קריית גתליגת העל לנשים2016/2017מ.ס. קריית גתמ.כ. רמת השרון2017/2018מ.ס. קריית גתמ.כ. רמת השרון2018/2019אס"א תל אביבמ.ס. קריית גת2019/2020מ.כ. רמת השרוןמ.ס. קריית גת2020/2021מ.ס. קריית גתבנות נתניה2021/2022מ.ס. קריית גתמכבי כישרונות חדרה2022/2023מ.ס. קריית גתהפועל קטמון ירושלים2023/2024מ.ס. קריית גתהפועל קטמון ירושלים2024/2025מ.ס. קריית גתהפועל קטמון ירושלים 
 טבלת אליפויות 
מיקום קבוצה  אליפויותסגנויות עונות זכייה1 אס"א תל אביב  86 1999/2000, 2009/2010, 2010/2011, 2011/2012, 2012/2013, 2013/2014, 2014/2015, 2018/20192מ.ס. קריית גת74 2016/2017, 2017/2018, 2020/2021, 2021/2022, 2022/2023, 2023/2024, 2024/20253 מכבי חולון  63 2002/2003, 2004/2005, 2005/2006, 2006/2007, 2007/2008, 2008/20094 מ.כ. רמת השרון22 2015/2016, 2019/20205מכבי חיפה 21 1998/1999, 2001/20026הפועל תל אביב 12 2000/20017מכבי כישרונות חדרה03 –הפועל קטמון ירושלים03  –9מכבי תל אביב01 –בנות נתניה01 –

מלכות השערים של ליגת העל לפי עונות
להלן מלכות השערים של ליגת העל בכל עונה מאז הקמת הליגה:
 עונה מלכת השערים קבוצה שערים 1998/1999  סילבי ז'אן  הפועל תל אביב  68 1999/2000  סילבי ז'אן  הפועל תל אביב  65 2000/2001  סילבי ז'אן  הפועל תל אביב  101 2001/2002  סילבי ז'אן  הפועל תל אביב  89 2002/2003  סילבי ז'אן  מכבי חולון  49 2003/2004  סילבי ז'אן  מכבי חולון  56 2004/2005  סילבי ז'אן  מכבי חולון 2005/2006  סילבי ז'אן  מכבי חולון  91 2006/2007  סילבי ז'אן  מכבי חולון  63 2007/2008  שירלי אוחנה  מכבי חולון  55 2008/2009  שירלי אוחנה  מכבי חולון  56 2009/2010  סילבי ז'אן  אס"א תל אביב  47 שירלי אוחנה  מכבי חולון 2010/2011  סילבי ז'אן  אס"א תל אביב  36 2011/2012  סילבי ז'אן  אס"א תל אביב  34 2012/2013  שרית שנער  אס"א תל אביב  35 2013/2014  שרית שנער  אס"א תל אביב  26 2014/2015  שרית שנער  אס"א תל אביב  31 2015/2016  קמרון טיפני  מ.כ. רמת השרון  35 2016/2017  דברת בנדל  מ.ס. קריית גת  26 2017/2018  טאבטה דיאנרה סנטוס דה סילבה  מ.כ. רמת השרון  30 2018/2019  דניאל שולמן  מ.ס. קריית גת  15 2019/2020  שקירה דונקן  אס"א תל אביב  122020/2021קורל חזןמכבי בנות עמק חפר162021/2022פלאביה ג'יאוואנה פליסיאנומ.ס. קריית גת182022/2023דניאלה הלאנהמ.ס. קריית גת252023/2024דניאלה הלאנהמ.ס. קריית גת252024/2025דניאלה הלאנהמ.ס. קריית גת30
 שיאנית השערים לעונה אחת מסומנת בכתב מודגש

 שיאניות הזכיות 
להלן טבלת השחקניות שזכו בתואר מלכת השערים יותר מפעם אחת
#שםזכיותשנות זכייה1סילבי ז'אן121999, 2000, 2001, 2002, 2003, 2004, 2005, 2006, 2007, 2010, 2011, 20122שירלי אוחנה32008, 2009, 2010שרית שנער2013, 2014, 2015דניאלה הלאנה2023, 2024, 2025

קישורים חיצוניים

 ליגת העל בכדורגל נשים, באתר ההתאחדות לכדורגל בישראל
 Israel - List of Women Champions, באתר RSSSF

 הערות שוליים 

קטגוריה:ליגות כדורגל לנשים
קטגוריה:ליגות כדורגל בישראל
קטגוריה:ישראל: תחרויות כדורגל נשים